|  |
| --- |
| การดื่มน้ำหลังน้ำท่วม |
| ข้อมูลเกี่ยวกับวิธีและเวลาที่จะดื่มน้ำได้อย่างปลอดภัยหลังน้ำท่วม |
| Thai | ภาษาไทย  OFFICIAL |



หลังน้ำท่วม ผู้ให้บริการน้ำของคุณจะแจ้งให้คุณทราบว่าน้ำประปาของคุณปลอดภัยที่จะดื่มได้หรือไม่ พวกเขาอาจจะออก

**คำแนะนำห้ามดื่ม**: น้ำของคุณมีสารเคมีที่มีอันตรายและสารพิษ และคุณจะป่วยหนักหากคุณดื่มมัน

**คำแนะนำให้ต้มน้ำ**: น้ำของคุณอาจมีเชื้อโรคและคุณต้องต้มน้ำให้เดือดก่อนใช้ การดื่มน้ำที่ไม่ผ่านการต้มอาจทำให้คุณป่วยได้

# **จะทำอย่างไรหากคุณไม่สามารถดื่มน้ำประปาได้**

คุณไม่สามารถดื่มน้ำประปา หากบริษัทจ่ายน้ำของคุณได้ออก ‘คำแนะนำห้ามดื่มน้ำ'

* คุณควร:
* ไม่ดื่มน้ำประปาจากพื้นที่ที่ได้รับผลกระทบ
* ไม่ต้มน้ำหรือบำบัดน้ำด้วยการใส่คลอรีนหรือน้ำยาฟอกขาวเพราะมันจะไม่ทำให้น้ำปลอดภัย
* ใช้น้ำขวดสำหรับการดื่ม การเตรียมอาหาร เครื่องดื่มและชงนมให้ทารก ทำน้ำแข็ง แปรงฟันหรือน้ำดื่มของสัตว์เลี้ยง
* ในบางสถานการณ์ คุณสามารถใช้น้ำประปาสำหรับชักโครก ล้างมือ อาบน้ำ (ให้มั่นใจว่าไม่ได้ดื่มน้ำเข้าไป) และซักเสื้อผ้า หยุดการใช้น้ำและติดต่อแพทย์ของคุณ   
  หากคุณมีอาการระคายเคืองบนผิวหนังหรือมีปฏิกิริยาอื่น ๆ
* ผู้ให้บริการน้ำของคุณจะแจ้งให้คุณทราบเมื่อปลอดภัยที่จะดื่มน้ำประปาของคุณได้

# **จะทำอย่างไรหากฉันต้องต้มน้ำประปา**

หากผู้ให้บริการน้ำของคุณออก 'คำแนะนำให้ต้มน้ำ' คุณต้องต้มน้ำประปาของคุณ

* เพื่อที่จะต้มน้ำประปาให้ดื่มได้ปลอดภัย
* ต้มน้ำให้เดือดพล่าน จนกระทั่งคุณเห็นฟองฟอดขึ้นมาจากก้นหม้อหรือกาต้มน้ำติดต่อกันสักพักหนึ่ง
* ปล่อยให้น้ำเย็นลงก่อนนำไปใช้
* ควรใช้กาต้มน้ำที่มีสวิตช์ตัดไฟอัตโนมัติ ควรตั้งกาน้ำให้เดือดในอุณหภูมิแตกต่างกัน
* เก็บน้ำต้มสุกไว้ในภาชนะบรรจุที่สะอาดและมีฝาปิด
* ปล่อยให้น้ำเย็นลงก่อนนำไปใช้
* ควรระวังอย่าให้เกิดการบาดเจ็บจากน้ำร้อนลวก
* ควรใช้น้ำต้มสุกสำหรับการดื่ม เตรียมอาหาร เครื่องดื่มและชงนมเลี้ยงทารก ทำน้ำแข็ง แปรงฟันและน้ำดื่มของสัตว์เลี้ยง
* น้ำที่ไม่ได้ต้มสามารถนำไปใช้ล้างมือ อาบน้ำ (ให้มั่นใจว่าไม่ได้ดื่มน้ำเข้าไป) ชักโครก ล้างจานและซักเสื้อผ้าและทำสวนหรือฉีดล้างนอกบ้าน
* ผู้ให้บริการน้ำของคุณจะแจ้งให้คุณทราบเมื่อปลอดภัยที่จะดื่มน้ำประปาของคุณได้โดยไม่ต้องต้ม

# **ขอความช่วยเหลือ**

* ติดต่อขอข้อมูลได้จากผู้ให้บริการน้ำของคุณ <www.water.vic.gov.au/water-industry-and-customers/know-your-water-corporation>
* หากคุณกังวลว่าคุณอาจจะได้บริโภคน้ำที่ปนเปื้อนเข้าไปแล้ว หรือมีอาการเหมือนเป็นโรคทางเดินอาหาร ให้ติดต่อแพทย์ของคุณ

ขอรับสิ่งพิมพ์เผยแพร่นี้ในรูปแบบที่เข้าถึงได้โดยอีเมลไปที่ [pph.communications@health.vic.gov.au](mailto:pph.communications@health.vic.gov.au)